**ადამიანური კაპიტალის მიზნების (Human Capital Program)**

**2023 წლის 3 თვის შესრულების ანგარიში**

ადამიანური კაპიტალის პროგრამის განხორციელების მიზნით 2022 წელს გაფორმდა ორი ხელშეკრულება:

* საქართველოსა და რეკონსტრუქციისა და განვითარების საერთაშორისო ბანკს (IBRD) შორის 2022 წლის 30 მარტს ხელი მოეწერა სასესხო შეთანხმებას ,,საქართველოს ადამიანური კაპიტალის პროგრამა“, რომლის ფარგლებშიც IBRD-მა საქართველოს გამოუყო 358,5 მლნ ევროს ოდენობის ფინანსური რესურსი სესხის სახით.

საფრანგეთის განვითარების სააგენტოსა და საქართველოს შორის 2022 წლის 15 ნოემბერს ხელი მოეწერა **საკრედიტო რესურსის ჩარჩო** შეთანხმებას 100,0 მლნ ევროს საფინანსო რესურსის გამოყოფის თაობაზე.

პროგრამისთვის მსოფლიო ბანკი პირველად იყენებს დაფინანსების „შედეგზე ორიენტირებული პროგრამის“ ე.წ. PforR (Program for Results) ინსტრუმენტს, რაც გულისხმობს, რომ პროგრამით გათვალისწინებული ღონისძიებების დანერგვა და მონიტორინგი მთლიანად დაეყრდნობა საჯარო მმართველობაში არსებულ ინსტიტუტებსა და სისტემებს.

პროექტის განხორციელების კოორდინირებას უზრუნველყოფს საქართველოს ფინანსთა სამინისტრო, ხოლო ოთხი ძირითადი მიმართულებით დაგეგმილი შედეგებისა და ინდიკატორების მიღწევას განახორციელებს საქართველოს განათლებისა და მეცნიერების და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროები.

პროგრამის შემოთავაზებული ინსტრუმენტი საშუალებას იძლევა განათლების, ჯანმრთელობისა და სოციალური დაცვის მიმართულებით დაგეგმილი რეფორმები განხორციელდეს ქვეყანაში არსებული მართვის ინსტრუმენტებით და დაფინანსდეს არსებული საბიუჯეტო პროცესის ფარგლებში, ხოლო შედეგების მიღწევის შესაბამისად, თანხები ჩამოირიცხება სახელმწიფო ბიუჯეტში. თითოეული ღონისძიების შერსულებისთვის წინასწარ განსაზღვრულია ჩამოსარიცხი თანხის ოდენობა.

**პროგრამის მიზანია,** საქართველოში ადამიანური კაპიტალის განვითარებასთან დაკავშირებული სისტემები და სერვისები გახდეს უფრო ეფექტური და ინკლუზიური და მოიცავს განათლების, ჯანმრთელობისა და სოციალური დაცვის სექტორებს.

პროგრამით განსაზღვრული ღონისძიებები ***ოთხი ძირითადი მიზნის მიღწევას*** ემსახურება:

1. განათლების, ჯანმრთელობისა და სოციალური დაცვის დანახარჯების ეფექტიანობის გაუმჯობესება შესაბამისი ადმინისტრაციული და ფინანსური მექანიზმების დამტკიცებისა და განხორციელების მეშვეობით (მათ შორის, ზოგადი განათლების დაფინანსების ახალი მოდელი, ჯანდაცვის მართვის კუთხით DGR (Diagnosis Related Group) სისტემის დანერგვა, სოციალურად დაუცველთა სისტემის მოდელისა და ფორმულის განახლება);
2. სერვისების მიმწოდებელ დაწესებულებებში არსებული სერვისებისთვის შესაბამისი ხარისხის სტანდარტის დამტკიცება და განხორციელება (მათ შორისაა: ახალი ეროვნული სასწავლო გეგმის საფუძველზე ოპერირება, უმაღლეს სასწავლებლებში მიღების ახალი სისტემის დანერგვა, ადრეული და სკოლამდელი აღზრდისა და ზოგადი განათლების ხარისხის სტანდარტის შესაბამისი ოპერირება; სხვადასხვა ნოზოლოგიებთან მიმართებაში კლინიკური პროტოკოლების დანერგვა და სხვა);
3. სოციალური დაცვის სერვისებში ღარიბი და მოწყვლადი ადამიანების ჩართულობის ზრდა;
4. ციფრული სერვისების განვითარება განათლების, ჯანმრთელობისა და სოციალური დაცვის სისტემების მიმართულებით (მათ შორის, სასკოლო ციფრული სამოქმედო გეგმების, პირველადი ჯანდაცვის ელექტრონული სისტემების, ასევე დისტანციური სამედიცინო სისტემების დანერგვა; სოციალური დაცვის სერვისებს/პროგრამებს შორის ინტეგრაციის გაუმჯობესება).

| **პროგრამის დასახელება და პროგრამული კოდი** | **ადამიანური კაპიტალის მიზანი/DLR** | **პროგრესის აღწერა** | **2023 წლის სამიზნე მაჩვენებლის პროგრესის სტატუსი** | **განმახორციელებელი** |
| --- | --- | --- | --- | --- |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)სოციალური დაცვის პროგრამების მართვა (27 01 04) | ადამიანური კაპიტალის მიზნები N1.5.1 (სოციალური);ადამიანური კაპიტალის მიზნები N1.5.2 (სოციალური); | ადამიანური კაპიტალის პროგრამის N1.5.1 და N1.5.2 მიზნების ფარგლებში გაგრძელდა სოციალურად დაუცველი ოჯახების სოციალურ-ეკონომიკური მდგომარეობის შეფასება ტესტირების რეჟიმში, ახალი მეთოდოლოგიისა და დეკლარაციის ახალი ფორმის მეშვეობით. საპილოტე კვლევაში, 2022 წლის ოქტომბრიდან 2023 წლის თებერვლამდე პერიოდში, შეფასდა 50 000-ზე მეტი ოჯახი, მიმდინარე და შემოთავაზებული მეთოდოლოგიის ერთდროული გამოყენებით.მონაცემები დამუშავდა და გაანალიზდა მსოფლიო ბანკის გუნდთან ერთად. საპილოტე კვლევის შედეგების საფუძველზე ექსპერტებმა მომხმარებლისა და საჭიროების ინდექსის გამოთვლის ფორმულის კორექტირების რამდენიმე ცვლილების რეკომენდაცია გასცეს.შინამეურნეობების სოციალურ-ეკონომიკური მდგომარეობის ახალ მეთოდოლოგიაში ასახული ცვლილებების შესახებ რეკომენდაციების მისაღებად და სოციალურ-ეკონომიკური მდგომარეობის დადგენის ახალი მეთოდოლოგიის მოდელების შესაფასებლად შეიქმნა უწყებათაშორისი კომისია, რომელშიც მონაწილეობას მიიღებენ საქართველოს ოკუპირებული ტერიტორიებიდან იძულებით გადაადგილებულ პირთა, შრომის, ჯანმრთელობისა და სოციალური დაცვის სამინისტრო, საქართველოს ფინანსთა სამინისტრო, საქართველოს მთავრობის ადმინისტრაციის წარმომადგენლები, საქართველოს პარლამენტის წევრები, სსიპ სოციალური მომსახურების სააგენტოს უფლებამოსილი წევრები. უწყებათაშორისი კომისია უზრუნველყოფს სოციალურად დაუცველი ოჯახების (შინამეურნეობების) სოციალურ-ეკონომიკური მდგომარეობის განსაზღვრის ახალი მეთოდოლოგიური მოდელების შეფასებას და საბოლოო ვარიანტზე შეთანხმებას. | მიზანი 1.5.1 შესრულებულია და ვერიფიკაციის ეტაპზეა | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო; სსიპ - სოციალური მომსახურების სააგენტო |
| დასაქმების ხელშეწყობის მომსახურებათა მართვა (27 01 08) | ადამიანური კაპიტალის მიზნები N2.4 (დასაქმება) | სსიპ - დასაქმების ხელშეწყობის სააგენტო ყოველწლიურად ახდენს და საანგარიშგებო პერიოდშიც გაგრძელდა დამსაქმებლების გამოკითხვა აქტიური ვაკანსიების, საჭირო პროფესიებისა და საკვალიფიკაციო მოთხოვნებთან დაკავშირებით. საანგარიშგებო პერიოდში სააგენტომ ასევე დაამტკიცა კვლევების საფუძველზე გამოკვეთილი მოთხოვნადი პროფესიების ჩამონათვალი. საანგარიშგებო პერიოდში მსოფლიო ბანკთან კომუნიკაციის შედეგად ირკვევა, რომ მსოფლიო ბანკი მზადაა სსიპ - დასაქმების ხელშეწყობის სახელმწიფო სააგენტოს მხარდაჭერა გაუწიოს პროგრამის N2.4 მიზნით გათვალისწინებული კვლევისთვის საჭირო ექსპერტის მოწვევისა და დაკონტრაქტების კუთხით, რაც გააუმჯობესებს სააგენტოს რესურსს მოთხოვნადი პროფესიების იდენტიფიცირების მიმართულებით, რომელსაც შემდეგ დაეფუძნება მოთხოვნადი პროფესიების პროგნოზირების მეთოდოლოგია. | დაწყებულია მუშაობა | სსიპ - დასაქმების ხელშეწყობის სახელმწიფო სააგენტო |
| ინფორმაციული ტექნოლოგიების სისტემების განვითარება და მართვა (27 01 10) | ადამიანური კაპიტალის მიზნები N4.4 (სოციალური); ადამიანური კაპიტალის მიზნები N3.3.1  (დასაქმება) | ადამიანური კაპიტალის პრგორამის მიზანი #3.3.1-ის ფარგლებში, რომელიც ითვალისწინებს შრომის ბაზრის მართვის ახალი საინფორმაციო სისტემის შექმნასა და განვითარებას, 2022 წლის აგვისტოს თვეში შეიქმნა და საანგარიშო პერიოდში განახლდა სპეციალური სამუშაო ჯგუფი, რომლის ამოცანაა გამართული, საჭირო ფუნციონალებით აღჭურვილი სისტემა ვორქნეტის შექმნა. სსიპ ინფორმაციული ტექნოლოგიების სააგენტოს წარმომადგენლების მიერ შემუშავდა სამუშაო გეგმა, რომელშიც წარმოდგენილია ვორქნეტის ეტაპობრივი შექმნა/განვითარება. გრძელდება მუშაობა რამდენიმე მოდულზე, მათ შორის უპირველესად კი - სამუშაოს მაძიებელთა რეგისტრაციის მოდულზე. | დაწყებულია მუშაობა | სსიპ - ინფორმაციული ტექნოლოგიების სააგენტო |
| მოსახლეობის ჯანმრთელობის დაცვა (27 03) | ადამიანური კაპიტალის მიზნები N1.2.1 (ჯანდაცვა);ადამიანური კაპიტალის მიზნები N1.2.2 (ჯანდაცვა);ადამიანური კაპიტალის მიზნები N1.3 (ჯანდაცვა); ადამიანური კაპიტალის მიზნები N1.4 (ჯანდაცვა); ადამიანური კაპიტალის მიზნები N2.2 (ჯანდაცვა)ადამიანური კაპიტალის მიზნები N2.3 (ჯანდაცვა)ადამიანური კაპიტალის მიზნები N4.2 (ჯანდაცვა); ადამიანური კაპიტალის მიზნები N4.3 (ჯანდაცვა); | ადამიანური კაპიტალის პროგრამის მიზნების N1.2.1 და N1.2.2 ფარგლებში (რომელიც გულისხმობს დიაგნოზთან შეჭიდული ჯგუფების (DRG) დაფინანსების მოდელის ფუქნციონირებას), DRG შემთხვევების ანალიზის შედეგების მიხედვით საანგარიშგებო პერიოდში განხორციელდა ზოგიერთი DRG-ს ღირებულებათა წონების ცვლილება (საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის NMOH 02300000023 ბრძანება 19.01.2023 და NMOH4230000108 ბრძანება 17.03.2023). აღნიშნული პროგრამა ამოქმედებულია 2022 წლის 1 ნოემბრიდან, რაც მოიცავს მოსახლეობის საყოველთაო ჯანმრთელობის დაცვის პროგრამით დაფარული სერვისებისთვის დიაგნოზთან შეჭიდული ჯგუფების (DRG) მეთოდით ანაზღაურებას 26 ძირითადი დიაგნოსტიკური კატეგორიის (MDC) შესაბამისად.ადამიანური კაპიტალის პროგრამის მიზანი N1.3-ის ფარგლებში (მიმწოდებლებთან მართული შესვლის შეთანხმების დანერგვა) მინისტრის ბრძანებით შექმნილი სამუშაო ჯგუფის მიერ განხორციელდა სახელმწიფო პროგრამების ფარგლებში ანაზღაურებადი მედიკამენტების ჩამონათვალის ანალიზი. შედეგად, შეირჩა ხუთი სხვადასხვა კომპანიის მიერ წარმოებული ინოვაციური მედიკამენტები. მწარმოებელთა სია ასეთია: F. Hoffmann-La Roche, Novartis, AstraZeneca, Pfizer, Merck. სამინისტრომ საანგარიშგებო პერიოდში ამ მწარმოებლებთან დაიწყო მოლაპარაკებები მართული შესვლის შეთანხმებასთან დააკავშირებით.ინოვაციური და ძვირადღირებული წამლების მწარმოებლებთან განხორციელდა შეხვედრები მართული შესვლის შეთანხმების გამოცდილების გაზიარებასთან დაკავშირებით (Roche. Novartis, Pfizer და სხვ.).მსოფლიო ბანკისა და ჯანდაცვის მსოფლიო ორგანიზაციის ექსპერტების აქტიური ჩართულობით, მომზადდა სამართლებრივი აქტების პროექტები (ცვლილებები „სახელმწიფო შესყიდვების შესახებ“ საქართველოს კანონში და ცვლილებები მთავრობის N593 დადგენილებაში “ფარმაცევტული პროდუქტის ფასის სახელმწიფო რეგულირების მეთოდოლოგიის, წესისა და პირობების დამტკიცების შესახებ”).ადამიანური კაპიტალის პროგრამის N1.4 მიზანი (რეფერენტული ფასების ამოქმედება) შესრულებულია. მიზნის ფარგლებში შეიქმნა ფარმაცევტული პროდუქტების სახელმწიფო ფასების რეგულირების უწყებათაშორისი კომიტეტი, რომელიც მოიცავს სხვადასხვა სამინისტროების და სამედიცინო უნივერსიტეტების წარმომადგენლებს, დარგის ექსპერტებს. კომიტეტის პირველი სხდომა გაიმართა 12 იანვარს, ხოლო 40 საერთაშორისო არაკომერციული დასახელების (INN) საცნობარო ფასები გამოქვეყნდა საცნობარო ფასების კატალოგის სახით 2023 წლის 15 იანვარს სპეციალურ ბმულზე - RP.moh.gov.ge. 2023 წლის 17 თებერვალს კვლავ განახლდა საცნობარო ფასების კატალოგი და აერთიანებს ფასებს 1453 სამკურნალწამლო საშუალებაზე 40 INN-ის ქვეშ.ადამიანური კაპიტალის პროგრამის მიზანი N2.2-ის ფარგლებში (ამბულატორიულ დონეზე სამართავი კლინიკური მდგომარეობებისთვის გზამკვლევების (clinical care pathways) შემუშავება), დარგის ექსპერტებთან კოორდინაცით შემუშავდა გზამკვლევის ფორმა და მისი შემუშავების პრინციპები, რომელიც იქნა შეთანხმებული და მოწონებული მინისტრის №MOH 4 22 00000217 ბრძანებით დამტკიცებული კლინიკური პრაქტიკის ეროვნული რეკომენდაციებისა (გაიდლაინები) და დაავადებათა მართვის სახელმწიფო სტანდარტების (პროტოკოლები) შემუშავების, შეფასების და დანერგვის ეროვნული საბჭოს წევრების მიერ. ამ ეტაპზე, უკვე შემუშავებულია და დამტკიცების პროცედურებს გადის ჰიპერტენზიის, დიაბეტისა და გულის უკმარისობის მართვის კლინიკური გზამკვლევები.ადამიანური კაპიტალის პროგრამის N2.3 მიზნის (პირველადი ჯანდაცვის სერვისების პაკეტის გადასინჯვა და შედეგზე ორიენტირებული ანაზღაურების მეთოდების დანერგვა) ფარგლებში, ჯანმრთელობის მსოფლიო ორგანზიაციის ტექნიკური მხარდაჭერით მომზადდა პირველადი ჯანდაცვის სისტემის რეფორმების გზამკვლევი, რომელიც ამჟამად გადის საჯარო კონსულტაციების ეტაპს, პროფესიული ასოციაციებისა და ექსპერტებისგან მიღებული წინადადებები და რეკომენდაციები აისახა ჯანდაცვის ჯანდაცვის საგზაო რუკაში.ადამიანური კაპიტალის პროგრამის მიზანი 4.2 (პირველადი ჯანდაცვის სერვისების მიმწოდებლების EHR მოდულთან წვდომის უზრუნველყოფა) ფარგლებში, 2023 წლის 31 მარტისთვის 16,544,818 შემთხვევის ატვირთვა მოხდა ჯანდაცვის ელექტრონული ჩანაწერების მოდულში. ჩანაწერები ატვირთა 1,763 პირველადი ჯანდაცვის სერვისის მიმწოდებელმა (78%). ადამიანური კაპიტალის პროგრამის მიზანი 4.3-ის - პირველადი ჯანდაცვის მიმწოდებლების მიერ ტელემედიცინის ფარგლებში კონსულტაციების ხელშეწყობა - უზრუნველსაყოფად, 2023 წლის პირველი კვარტალი მთლიანად დაეთმო ტელემედიცინის სერვისების მიწოდების მონიტორინგს და მუდმივ გაუმჯობესებას. ონლაინ კონსულტაციების რაოდენობის ყოველთვიური ზრდა ასახავს სერვისების ხარისხსა და ეფექტურობას. 2023 წლის იანვარში ჩატრადა 179 ონლაინ კონსულტაცია, თებერვალში - 230 ონლაინ კონსულტაცია, ხოლო მარტში კი 278 ონლაინ კონსულტაცია. მიმდინარეობს მუშაობა ბონუსების გადახდის სისტემის შემუშავებაზე სოფლის ექიმებისთვის, რომლებიც მონაწილეობენ ტელემედიცინის პროექტში, რათა გაზარდოს მათი ინტერესი ონლაინკონსულტაციების მიმართ. | ადამიანური კაპიტალის პროგრამის მიზანი 1.4 შესრულებულია, ვერიფიკაციის ეტაპზეა | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;ა(ა)იპ - საქართველოს სამედიცინო ჰოლდინგი; სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი;  სსიპ - ჯანმრთელობის ეროვნული სააგენტო; სსიპ - ინფორმაციული ტექნოლოგიების სააგენტო |
| შრომისა და დასაქმების სისტემის რეფორმების პროგრამა (27 05) | ადამიანური კაპიტალის მიზნები N3.1.1 (დასაქმება); ადამიანური კაპიტალის მიზნები N3.2 (დასაქმება);  | ადამიანური კაპიტალის პროგრამის მიზანი #3.1.1.-ის ფარგლებში სსიპ დასაქმების ხელშეწყობის სახელმწიფო სააგენტოს ახალი რეგიონული ცენტრები გახსნილი აქვს კახეთის, ქვემო ქართლის, გურიის, სამეგრელო-ზემოსვანეთის, რაჭა-ლეჩხუმ, ქვემო სვანეთისა და სამცხე-ჯვახეთის რეგიონულ ცენტრებში. საანგარიშგებო პერიოდში მიმდინარეობდა და გრძელდება აღნიშნული რეგიონული ცენტრების დაკომპლეტება და აღჭურვა საჭირო პერსონალით, ავეჯითა და საოფისე ტექნიკით.ადამიანური კაპიტალის პროგრამის მიზანი #3.2-ის (მოწყვლადი ჯგუფების ჩართვა შრომის ბაზრის აქტიური პოლიტიკის ღონისძიებებში) ფარგლებში საშუამავლო მომსახურება გაეწია 295 სამუშაოს მაძიებელს, მათ შორის, თბილისში - 248-ს, გურიაში - 5-ს, იმერეთში - 16-ს, კახეთში - 5-ს, სამეგრელო-ზემო სვანეთში - 4-ს, სამცხე-ჯავახეთში - 1-ს, ქვემო ქართლში - 2-ს, შიდა ქართლში - 2-ს, სხვა რეგიონებში - 12-ს; მათ შორის, ქალი გახლდათ 95, ახალგაზრდა - 26, დევნილი - 3, შშმ პირი - 19, სოციალურად დაუცველი - 51.სსიპ დასაქმების ხელშეწყობის სააგენტოს სერვის ცენტრებში ინდივიდუალური კარიერის დაგეგმვა და პროფესიული კონსულტირება ჩაუტარდა სამუშაოს 91 მაძიებელს (ქ. თბილისი - 16, აჭარა - 1, გურია - 8, იმერეთი - 19, კახეთი - 6, ქვემო ქართლი - 24 და შიდა ქართლი - 17); მათ შორის, ქალი გახლდათ 53, ახალგაზრდა - 19, დევნილი - 9, შშმ პირი - 5, სოციალურად დაუცველი - 44.სასწავლო პროცესი დაიწყო საგანმანათლებლო ხუთ დაწესებულებაში, მოთხოვნად ოცდაორ პროფესიაზე, რომელშიც ჩაერთო სამუშაოს 563 მაძიებელი. (ქ. თბილისი - 359, იმერეთი - 85, კახეთი - 96, ქვემო ქართლი - 23).სტაჟირების კომპონენტში ჩაერთო შვიდი დამსაქმებელი და 36 სტაჟიორი (თბილისი - 1, იმერეთი - 18, კახეთი - 2, შიდა ქართლი - 15 ) მათ შორის ქალი - 29, ახალგაზრდა - 5, დევნილი - 3, შშმ პირი - 3, სოციალურად დაუცველი - 17. სსიპ - დასაქმების ხელშეწყობის სააგენტოს სერვის ცენტრებში ინდივიდუალური კონსულტირება გაიარა სამუშაოს 269 მაძიებელმა. (ქ. თბილისი - 82, აჭარა - 30, გურია - 16, იმერეთი -36, კახეთი - 26, სამეგრელო-6, ქვემო ქართლი -23, შიდა ქართლი - 50); მათ შორის ქალი გახლდათ 135, ახალგაზრდა - 60, დევნილი - 12, შშმ პირი - 22, სოციალურად დაუცველი - 140.მხარდაჭერითი დასაქმების კონსულტანტებმა შშმ 60 პირს გაუწიეს მხარდაჭერითი მომსახურება. აქედან, თბილისი - 28, აჭარა - 18, კახეთი - 4, სამეგრელო - 1, გურია - 4 და ქვემო ქართლი - 5. მათ შორის ქალი - 20 | ადამიანური კაპიტალის პროგრამის მიზანი 3.3.1-ს და #3.2.-ის პირველი ნაწილი შესრულებულია, ვერიფიკაციის ეტაპზეა | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო; სსიპ - დასაქმების ხელშეწყობის სახელმწიფო სააგენტო;  |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნები N2.1.1 (განათლება); ადამიანური კაპიტალის მიზნები N2.1.2 (განათლება);ადამიანური კაპიტალის მიზნები N2.1.6 (განათლება); | ზოგადსაგანმანათლებლო დაწესებულებების ავტორიზაციისა და ზოგადი განათლების ხარისხის უზრუნველყოფის საგნობრივ ექსპერტთა შესაძლებლობების გაძლიერების მიზნით 60 ექსპერტთან ჩატარდა ტრენინგი/სამუშაო შეხვედრა. სკოლებთან, რესურსცენტრებთან და ზოგადსაგანმანათლებლო დაწესებულებების ავტორიზაციის ექსპერტებთან ჩატარდა შეხვედრები ზოგადსაგანმანათლებლო დაწესებულებების ავტორიზაციის სტანდარტების გზამკვლევთან დაკავშირებით. მიმდინარე წლის თებერვალში დამტკიცდა ზოგადსაგანმანათლებლო დაწესებულებების ავტორიზაციის საბჭოს ახალი შემადგენლობა (საქართველოს პრემიერ მინისტრის 2023 წლის 08 თებერვლის N17 ბრძანება). ზოგადსაგანმანათლებლო დაწესებულებების ავტორიზაციის საბჭოს ახალ შემადგენლობასთან, მათი შესაძლებლობების გაძლიერებისა და ახალი სტანდარტების/პროცედურების გაცნობის მიზნით ჩატარდა სამუშაო შეხვედრა .მიმდინარე წლის მარტის თვიდან დაიწყო საჯარო სკოლების საავტორიზაციო განაცხადების სსიპ - განათლების ხარისხის განვითარების ეროვნულ ცენტრში წარმოდგენა (შემოვიდა 31 სკოლის განაცხადი). სამი საჯარო სკოლის ავტორიზაციის პილოტირება/სიმულააციის მიზნით შეირჩა ზოგადსაგანმანათლებლო დაწესებულებების ავტორიზაციის ექსპერტები და ზოგადი განათლების ხარიხის უზრუნველყოფის საგნობრივი ექსპერტები და ჩაუტარდათ ტრენინგი სიმულციური ავტორიზაციის პროცესებთან დაკავშირებით.დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების ავტორიზაციის ექსპერტთა შერჩევის, საქმიანობისა და ექსპერტთა კორპუსის წევრობის შეწყვეტის წესი“ განათლების ხარისხის განვითარების ეროვნული ცენტრის დირექტორის ბრძანებით 24/02/2023 N220438.დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების ავტორიზაციის ექსპერტთა  ეთიკის კოდექსი“ განათლების ხარისხის განვითარების ეროვნული ცენტრის დირექტორის ბრძანებით 28/02/2023 N234947.გამოცხადდა და მიმდინარეობს ხარისხის უზრუნველყოფის ექსპერტის, კურიკულუმის ექსპერტის, სანიტარია-ჰიგიენის ექსპერტისა და კვების დარგში ექსპერტთა კონკურსი.ადრეული ან/და სკოლამდელი აღზრდისა და განათლების დაწესებულების ავტორიზაციის საბჭოს ფორმირებისა და შესაძლებლობების გაზრდის მიზნით შემუშავდა ავტორიზაციის საბჭოს კანდიდატთა შერჩევის წესის პროექტი.საბავშვო ბაღების თვითშეფასების ელექტრონული პლატფორმის და თვითშეფასების კითხვარის პილოტირების პროცესი დაიწყო მიმდინარე წლის მარტში. შერჩეული დაწესებულებები მოიცავს საბავშვო ბაღებს სოფლისა და მთის რეგიონებიდან. |  | სსიპ - განათლების ხარისხის განვითარების ეროვნული ცენტრი; საქართველოს განათლებისა და მეცნიერების სამინისტრო; სსიპ - განათლების მართვის საინფორმაციო სისტემა; სსიპ – საგანმანათლებლო და სამეცნიერო ინფრასტრუქტურის განვითარების სააგენტო |